Više od istog autora Debelokošci napadaju Najlakše je biti ekološki osviješten kad se komentira tuđe dvorište Duh prošlog vremena: Sindrom Golog otoka Nismo savršeni niti jedini, ali nećemo posustati u raskrinkavanju mitova Izbori su pokazali da je Hrvate lako potkupiti njihovim novcem Tko će nas braniti od branitelja? Carevo novo ruho Korona, sport i rekreacija Biciklizam, navijačka euforija i pravda koja je spora, ali dostižna Varteks nekad i sada Hrvatska i BiH se trebaju okrenuti ekonomskom razvoju i ostaviti rat iza sebe Kad skužiš da je ʼbesplatnoʼ uvijek najskuplje Prije nego što krenete sprdati Slovence, pročitajte ovaj tekst Tihi ubojica hrvatskog društva Gdje su sad molitelji, branitelji, Crkva i ostali dušebrižnici? Zdravko Marić = Slavko Linić Kad će ljevičari shvatiti čemu služi javna kuća na Prisavlju? Del Boy i glavni našist u Vladi će nas koštati milijarde kuna ako nastavi ovako Našoj naciji dobro bi došla doza kršćanske empatije Je li došlo vrijeme da probamo nešto novo? VIDI JOŠ

Kako vas nije sram?

PIŠE Denis Vlašić Nisam načisto da se žalostim današnjem povećanju plaća državnome sektoru ili da slavim zabijanje još jednog čavla u lijes ove mrtve tvorevine koju uporno zovemo država, a svakim danom smo sve sigurniji da ona to nije. Za malo i srednje poduzetništvo ovo je situacija slična onoj ratnoj kad je teška JNA artiljerija granatirala slabo naoružan narod.



Ovu bitku nažalost nemoguće je dobiti i jedini logični potez je izbjeglištvo, a tome svjedočimo svaki dan. Razna ekonomski nepismena laprdala pokušat će na internetu ili s televizora opravdati ovo povećanje plaća nesvjesni činjenice da si konstantno pile granu na kojoj sjede. Komentari koji će prokazati ovu populističku mjeru doći će od onih koji o tome pričaju godinama, blago nesvjesni da je naš privatni sektor odavno mrtav i da u pravilu izgleda kao batrljak koji možemo micati, ali nas ne vodi nikud.



Od evaluacije rada državnih službenika mi smo sto svjetlosnih godina, no kao što vidimo, uhljebarijat vođen od strane sindikatlija nikad nije bio jači i izraženiji. Na krilima nekakvog posprdnog i minimalnog rasta koji nam nije dovoljan da svjetski investitori zavire u naše dvorište i daju nam šansu, mi smo nastavili tavoriti u prosječnosti te uravnilovkama odlučili gaziti svako moguće odstupanje od partijskog načina vođenja države.



Ovih dana internet je prepun zgražanja nad zadarskim silovateljima, no budimo realni, ovo što trenutno radimo ekonomsko je silovanje malobrojne grupice ljudi koja na svojoj grbi vuče ogromnu količinu gnoja natovarenog od strane populističkih isprdaka zaduženih da održavaju svoj lagodni život. Više mi se ni ne da upozoravati na one sposobne ljude koji čak i zaslužuju povećanje plaće jer budimo realni, svi su oni dio sustava u kojem je nemoguće dobiti otkaz i u kojem dobro prolaziš samo uz veze i poznanstva.



U štrajkovima koji već redovito dolaze samo iz državnog sektora satkana je sva travestija ove licemjerne grupacije radi koje su ljudi ne tako davno ginuli. Ovim štrajkom dokazano je da su učitelji i profesori samo metak u startnom pištolju politike kojim nam se označuje trka za bijeg preko granice.



Za kraj, svima vama koji sudjelujete u otimačini mojeg novca, ali niste spremni biti ocjenjivani za svoj rad, prilažem dokaz kako izgledaju povišice u realnome sektoru. Daje nam se kikiriki lova koja je zapravo naša i koju smo sami zaradili, ali su nam je majstori lopovluka odlučili oteti da bi tim novcem kupovali socijalni mir.







Ovo je začarani krug koji možemo prekinuti samo odlaskom iz zemlje.

TEME: javni sektor povišica sindikat štrajk VIŠE IZ RUBRIKE: DRUŠTVO EKONOMIJA HRVATSKA KOMENTIRAJ NA FACEBOOKU O autoru Denis Vlašić je Varaždinac, zaposlen u privatnom sektoru i veliki ljubitelj biciklizma. Povremeni kolumnist na portalu Varaždinski.hr >>VIŠE Vezano Sada je pravi trenutak za masovno otpuštanje u javnom sektoru Ribićeva rulja se okrenula protiv njega: Tko je to mogao predvidjeti? Plenković i sindikat pali na testu socijalne pravednosti Plaće u javnom sektoru trebale bi pratiti rast BDP-a Sindikat iskorištava djecu za svoje prljave ciljeve Nezadovoljstvo profesora je dokaz da socijalizam ne funkcionira VIDI SVE